b'\n_START_ARTICLE_\nNikos Anastasiades\n_START_SECTION_\n\xc5\xbdivljenjepis\n_START_PARAGRAPH_\nNa Atenski nacionalni in kapodistrijski univerzi je do\xc5\xa1tudiral pravo ter kon\xc4\x8dal podiplomski \xc5\xa1tudij pomorskega prava na University College v Londonu. Ustanovil je odvetni\xc5\xa1ko dru\xc5\xbebo "Nicos Chr. Anastasiades & Partners". Leta 1981 se je podal v politiko in bil izvoljen v predstavni\xc5\xa1ki dom. Leta 1997 je prevzel vodenje stranke Demokratski shod, ki jo je vodil do izvolitve za predsednika Cipra leta 2013.\n_START_SECTION_\nPredsednik Cipra\n_START_PARAGRAPH_\nNa predsedni\xc5\xa1kih volitvah 2013 je Anastadiades v drugem krogu s 57,48\xc2\xa0% premagal Stavrosa Malasa. Uspeh je ponovil tudi na volitvah leta 2018, ko je Malasa premagal s 55,99\xc2\xa0% glasov._NEWLINE_9. januarja 2019 je obiskal Slovenijo.\n_START_SECTION_\nZasebno\n_START_PARAGRAPH_\nIma brata dvoj\xc4\x8dka ter sestro. Leta 1971 se je poro\xc4\x8dil z Andri Moustakoudi, s katero ima dve h\xc4\x8derki.'